สำหรับคนที่ไปฟอร์จูนแล้วอยากกินอะไรร้อนๆ ทางเลือกนอกจากไปร้านสุกี้กับชาบูแล้ว ก็มีร้านนี้อีกร้านที่น้ำซุปจะออกแนวๆจีนๆหน่อย ซดแล้วเหมือนเพิ่มพลังงานได้ (ไม่รู้คิดไปเองหรือเปล่า) เพราะในน้ำซุปจะมีพวกเครื่องยาจีนปนอยู่ด้วยเหมือนกัน อย่างที่เราเห็นคือเก๋ากี้ (เรียกงี้ป่าวหว่า) รสชาติกลมกล่อมโอเคเลยนะ 

วันนี้ไปสั่งเป็นเซ็ตหมูมาก่อนเลย แล้วก็ลองสั่งขนมจีบ ฮะเก๋ามาด้วย (แต่ไม่ผ่านนะ ถ้าไปแนะนำว่าอย่าสั่ง) ส่วนข้าวหน้าก็มีข้าวหน้าซี่โครงหมู(เฉยๆ) กับ ข้าวหน้าไก่ (อร่อย)

ส่วนตัวเซ็ตหมูรสชาติโดยรวมดีอยู่ กินหมดแล้วเลยลองสั่งเนื้อ premium มาบ้าง 

1. เนื้อซี่โครง (220)
2. เนื้อปาเลอรอง (180)
3. สันคอหมูดำ (150) 

ทั้งหมดทั้งมวล กินแล้วรู้สึกว่าโอเค แต่ไม่ได้อร่อยว้าวเป็นพิเศษ เราว่าถ้าเน้นอยากกินหม้อไฟแบบนี้ และไม่เน้นบรรยากาศในห้าง ขอแนะนำให้ไปกินร้านเพิ่มพูน ที่เคยรีวิวไว้ที่ลิงค์ http://www.wongnai.com/reviews/f14becb043534d438f8d7868941e3a92 
จะดีกว่า เพราะอร่อยกว่า & ประหยัดกว่าด้วย 

แต่ถ้าไปกินแนะนำสั่งแค่เซ็ตหม้อไฟหมูก็พอ เนื้อ premium ไม่ได้แจ่มอะไรเท่าไหร่หรอกนะ ^^"
